Bognár Patrik életrajza

Bognár Patrik vagyok, 1991. július 7-én születtem Budapesten. Általános iskolai tanulmányaimat a Batthyány Lajos Általános Iskolában végeztem. 2010-ben érettségiztem a Toldy Ferenc Gimnáziumban, majd a győri Széchenyi István Egyetemen szereztem Építőmérnöki Bsc diplomát közlekedésépítési szakirányon.  
Anyai ágon jászsági származású vagyok. Gyermekkoromban sok időt töltöttem nagyszüleimnél Jászjákóhalmán, valamint sokszor jártam a Jászság fővárosában, Jászberényben is. Bár már nem élnek a nagyszüleim, de most is gyakran megyek Jászjákóhalmára. Nagyon szeretem a Jászságot, a tájat, az ott élő embereket, a hangulatot, ha tehetem, nagyokat sétálok a Tarna-parton, vagy keresem fel valamelyik jászsági települést.

A Jászok Egyesületének 2016 óta vagyok tagja. Már a kezdetektől megfogott az az elkötelezettség, amivel az egyesület összekapcsolja az elszármazottokat és az otthon élőket a budapesti rendezvényeivel, a Jász Világtalálkozókkal. Fontosnak tartom, hogy minél több fiatal tagja legyen a szervezetünknek. Ez egyben az egyesület megújulását is jelentené. A magam részéről igyekszem ezért mindent megtenni, és azért is, hogy tovább erősödjön a kapcsolat a Jászsággal.